****

**REPUBLIKA HRVATSKA**

DRŽAVNI ZAVOD ZA MJERITELJSTVO

KLASA: 112-03/24-02/02

URBROJ: 558-02-01-01-01/1-24-2

Zagreb, 14. veljače 2024.

Sukladno članku 4. Uredbe o raspisivanju i provedbi javnog natječaja i internog oglasa u državnoj službi („Narodne novine“, broj: 78/17 i 89/19), a vezano uz raspisani Javni natječaj, KLASA: 112-03/24-02/02, URBROJ: 558-01/1-24-1, od ­­­­14. veljače 2024. godine za prijam službenika u državnu službu u Državni zavod za mjeriteljstvo, objavljuje se

**OPIS POSLOVA RADNOG MJESTA, PODACI O PLAĆI, SADRŽAJU I NAČINU TESTIRANJA TE PRAVNI I DRUGI IZVORI ZA PRIPREMANJE KANDIDATA ZA TESTITANJE**

NAPOMENA: Mjesto i vrijeme održavanja testiranja bit će objavljeno najmanje 5 dana prije testiranja na web stranici Državnog zavoda za mjeriteljstvo (<https://dzm.gov.hr>)

**GLAVNO TAJNIŠTVO**

**SLUŽBA ZA PRAVNE, OPĆE I TEHNIČKE POSLOVE**

**ODJEL ZA INFORAMATIČKE I OPĆE POSLOVE**

1. ***Voditelj odjela*** *(red. br. 11.) – 1 izvršitelj/ica na neodređeno vrijeme*

OPIS POSLOVA:

* rukovodi radom Odjela, planira poslove i raspoređuje ih na službenike,
* odgovoran je za izvršenje poslova u Odjelu,
* daje upute službenicima, prati izvršavanje poslova u Odjelu i obavlja nadzor nad radom službenika,
* obavlja najsloženije poslove u Odjelu koji zahtijevaju posebnu samostalnost, stručnost i odgovornost u radu,
* izvještava voditelja Službe o tekućim poslovima i aktivnostima iz djelokruga Odjela,
* ukazuje na probleme koji se pojavljuju u radu Odjela te predlaže načine izvršavanja pojedinih poslova,
* prati stanje informatičkog sustava Zavoda i predlaže voditelju Službe mjere radi poboljšanja stanja,
* surađuje sa središnjim tijelom državne uprave nadležnim za poslove uspostave tehnološke i sigurnosne informatičke infrastrukture,
* obavlja poslove koji se odnose na pripremu podataka i održavanje informacijskog sustava Zavoda i na primjenu računalnih i komunikacijskih sustava i uvođenje novih tehnologija,
* prati razvoj novih tehnologija na području informatike,
* organizira i koordinira poslove pisarnice, pismohrane i arhive,
* daje upute o uredskom poslovanju za potrebe Zavoda,
* supotpisuje nacrte akata iz djelokruga Odjela,
* obavlja i druge poslove po nalogu nadređenih

PRAVNI IZVORI ZA TESTIRANJE:

* a) Zakon o državnoj informacijskoj infrastrukturi („Narodne novine“, broj 92/14)
* Uredba o organizacijskim i tehničkim standardima za povezivanje na državnu informacijsku infrastrukturu („Narodne novine“, broj 60/17)
* Zakon o informacijskoj sigurnosti („Narodne novine“, broj 79/07)
* Uredba o mjerama informacijske sigurnosti („Narodne novine“, broj 46/08)
* Uredba o uredskom poslovanju („Narodne novine“, broj 75/21)

Testiranje će se provesti u pisanom obliku.

b) provjera znanja rada na osobnom računalu

Provjera znanja rada na računalu i to na alatima paketa Microsoft Office 2016 (Microsoft Word, Microsoft Excel i Microsoft Outlook), MS Windows, MS Windows server, mrežne tehnologije provest će se u pisanom obliku.

c) provjera znanja engleskog jezika

Provjeru poznavanja engleskog jezika provest će profesor stranog jezika zaposlen u ovom Zavodu. Testiranje će se provesti u pisanom obliku.

**GLAVNO TAJNIŠTVO**

**SLUŽBA ZA FINANCIJE I NABAVU**

**ODJEL ZA FINANCIJE**

**PODODSJEK ZA RAČUNOVODSTVO**

1. ***Stučni referent*** *(red. broj 25a) – 1 izvršitelj/ica u nepunom radnom vremenu*

* vodi materijalno knjigovodstvo
* vodi salda konti kupaca i dobavljača
* radi obračun plaće, prijevoza, obračun ostalih davanja zaposlenicima kao plaćanja putem COP-a
* obavlja i druge poslove po nalogu nadređenih

PRAVNI IZVORI ZA TESTIRANJE:

a)  provjere znanja, sposobnosti i vještina bitnih za obavljanje poslova radnog mjesta

  Literatura:

* Zakon o proračunu  od članka 131. do članka 138. ( „Narodne novine“, broj 144/21),
* Pravilnik o proračunskom računovodstvu i računskom planu  od članka 5. do 21. ( „Narodne novine“, broj 158/23),
* Zakon o porezu na dohodak, članak 21., („Narodne novine“, broj 115/16, 106/18, 121/19, 32/20, 138/20, 151/22 i 114/23).

Testiranje će se provesti u pisanom obliku.

b) provjera poznavanja rada na osobnom računalu

Provjera poznavanja rada na računalu i to na alatima paketa Microsoft Office 2016 (Microsoft Word, Microsoft Excel i Microsoft Outlook) provest će se u pisanom obliku.

**SAMOSTALNA SLUŽBA ZA TEMELJNO MJERITELJSTVO**

1. ***Viši stručni savjetnik -*** *(red. br. 64.)* - *1 izvršitelj/ica na neodređeno vrijeme*

OPIS POSLOVA:

* rukovodi radom Laboratorija za gustoću, planira poslove i raspoređuje ih na laborante u Laboratoriju za gustoću,
* odgovara za izvršenje poslova u Laboratoriju za gustoću,
* obavlja najsloženije poslove u Laboratoriju za gustoću koji zahtijevaju posebnu samostalnost, stručnost i odgovornost u radu,
* izvještava voditelja Službe o tekućim poslovima i aktivnostima iz djelokruga Laboratorija za gustoću i ukazuje na probleme koji se pojavljuju u radu te predlaže načine izvršavanja pojedinih poslova,
* supotpisuje nacrte akata iz djelokruga Laboratorija za gustoću,
* prati primjenu/provedbu normi iz područja sustava kvalitete,
* sudjeluje u izradi uputa za metode iz područja nacionalnog laboratorija za gustoću,
* sudjeluje u izradi uputa za procjenu mjerne nesigurnosti metoda iz područja rada nacionalnog laboratorija za gustoću,
* sudjeluje u izradi programskih rješenja za proračune iz područja umjeravanja gustoće,
* nadzire i provodi međulaboratorijske usporedbe iz područja gustoće,
* obavlja poslove vezane uz sudjelovanje u razvoju i čuvanju državnih etalona gustoće,
* obavlja poslove vezane uz sudjelovanje na očuvanju sljedivosti državnih etalona gustoće,
* sudjeluje u praćenju umjernog stanja i analizi mjerila i opreme u vlasništvu nacionalnog laboratorija za gustoću,
* sudjeluje u planiranju i provedbi mjerenja i umjeravanja iz područja nacionalnog laboratorija za gustoću,
* izrađuje svu tekuću dokumentaciju vezanu za umjeravanja u nacionalnom laboratoriju za gustoću (ponude, obrasci, potvrde o umjeravanjima),
* surađuje s drugim ustrojstvenim jedinicama Zavoda, drugim tijelima državne uprave, institucijama i međunarodnim organizacijama u području od značaja za rad Službe,
* obavlja i druge poslove po nalogu nadređenih

PRAVNI IZVORI ZA TESTIRANJE:

a)  provjere znanja, sposobnosti, vještina bitnih za obavljanje poslova radnog mjesta

  Literatura:

1. Zakon o mjeriteljstvu („Narodne novine“, broj 74/14, 111/18 i 114/22)
2. Pravilnik o državnim etalonima („Narodne novine“, broj 5/20)
3. Pravilnik o mjernim jedinicama („Narodne novine“, broj 88/15 i 16/20)

Testiranje će se provesti u pisanom obliku.

b) provjera poznavanja rada na osobnom računalu

Provjera poznavanja rada na računalu i to na alatima paketa Microsoft Office 2016 (Microsoft Word, Microsoft Excel i Microsoft Outlook) provest će se u pisanom obliku.

c) provjera znanja engleskog jezika

Testiranje će se provesti u pisanom obliku.

**SAMOSTALNA SLUŽBA ZA TEMELJNO MJERITELJSTVO**

1. ***Stručni referent – vježbenik***  *(red. br. 66.)* - *1 izvršitelj/ica na neodređeno vrijeme*

OPIS POSLOVA:

* obavlja poslove vezane za sudjelovanje u razvoju i čuvanju državnih etalona mase i gustoće,
* obavlja poslove vezane uz sudjelovanje na očuvanju sljedivosti državnih etalona mase i gustoće,
* obavlja poslove pripreme mjerenja i umjeravanja u nacionalnom laboratoriju za masu i gustoću,
* obavlja poslove mjerenja i umjeravanja u nacionalnom laboratoriju za masu i gustoću,
* radi na održavanju opreme i mjerila u nacionalnom laboratoriju za masu i gustoću
* vodi evidenciju obavljenih mjerenja i umjeravanja,
* obavlja i druge poslove po nalogu nadređenih

PRAVNI IZVORI ZA TESTIRANJE:

a)  provjera osnova upravnog područja za koje raspisan javni natječaj

  Literatura:

1. Zakon o mjeriteljstvu („Narodne novine“, broj 74/14, 111/18 i 114/22)

2. Pravilnik o državnim etalonima („Narodne novine“, broj 5/20)

3. Pravilnik o mjernim jedinicama („Narodne novine“, broj 88/15 i 16/20)

b) provjera poznavanja rada na osobnom računalu

Provjera poznavanja rada na računalu i to na alatima paketa Microsoft Office 2016 (Microsoft Word, Microsoft Excel i Microsoft Outlook) provest će se u pisanom obliku.

**PODACI O PLAĆI**

Plaća za radna mjesta za koje se vrši prijam utvrđuje se prema odredbama članaka 108. stavka 1. Zakona o državnim službenicima i namještenicima (»Narodne novine«, broj 27/01), u svezi odredbi članka 52. stavka 1. alineja 1. Zakona o plaćama u državnoj službi i javnim službama (»Narodne novine«, broj 155/23) i odredbama Uredbe o nazivima radnih mjesta i koeficijentima složenosti poslova u državnoj službi (»Narodne novine«, broj 37/01, 71/01, 89/01, 112/01, 17/03, 197/03, 21/04, 66/05, 131/05, 11/07, 47/07, 109/07, 58/08 , 32/09, 21/10, 38/10, 77/10, 113/10, 142/11, 31/12, 49/12, 60/12, 78/12, 82/12, 100/12, 124/12, 140/12, 16/13, 25/13, 52/13, 96/13, 126/13, 2/14, 94/14, 140/14, 151/14, 76/15, 100/15, 71/18, 73/19, 63/21, 13/22 i 139/22, 26/23 i 87/23) su:

- voditelj odjela rbr. 1. - 1,746

- stručni referent rbr. 2 - 0,897

- viši stručni savjetnik rbr. 3 - 1,523

- stručni referent rbr. 4 - 0,897

Sukladno članku 15. Zakona o plaćama u državnoj službi i javnim službama, vježbenik ima pravo na koeficijent za obračun plaće u visini od 90% vrijednosti koeficijenta za obračun plaće radnog mjesta na koje je raspoređen.

**SADRŽAJ I NAČIN TESTIRANJA**

Provjera znanja, sposobnosti i vještina kandidata/kinja te rezultata u dosadašnjem radu utvrđuje se putem testiranja i razgovora (intervjua) Komisije s kandidatima.

Testiranje se provodi u dvije faze.

Prva faza testiranja sastoji se od provjere znanja, sposobnosti i vještina bitnih za obavljanje poslova radnog mjesta ( za radno mjesto 1. 2. i 3.).

Prva faza testiranja sastoji se od provjere osnova upravnog područja za koje je raspisan javni natječaj ( za radno mjesto 4.).

Druga faza testiranja:

Za radno mjesto br. 1 sastoji se od provjere znanja rada na računalu i znanja engleskog jezika u govoru i pismu.

Za radno mjesto br. 2 sastoji se od provjere poznavanja rada na računalu.

Za radno mjesto br. 3 sastoji se od provjere poznavanja rada na računalu i znanja engleskog jezika u govoru i pismu.

Za radno mjesto br. 4 sastoji se od provjere poznavanja rada na računalu.

U prvu fazu testiranja upućuju se kandidati/kinje koji ispunjavaju formalne uvjete iz javnog natječaja, a čije su prijave pravodobne i potpune.

Svaki dio provjere znanja, sposobnosti i vještina vrednuje se bodovima od 0 do 10. Smatra se da je kandidat/kinja zadovoljio na provedenoj provjeri znanja, sposobnosti i vještina, ako je za svaki dio provedene provjere dobio najmanje 5 bodova. Kandidat/kinja koji/a ne zadovolji na provedenoj provjeri, odnosno dijelu provedene provjere, ne može sudjelovati u daljnjem postupku.

Na razgovor (intervju) pozvat će se kandidati/kinje koji su ostvarili ukupno najviše bodova u prvoj i drugoj fazi testiranja, i to 10 kandidata za svako radno mjesto, a ako se traži veći broj izvršitelja, taj se broj povećava za broj traženih izvršitelja. Ako je u drugoj fazi testiranja zadovoljilo manje od 10 kandidata, na razgovor (intervju) će se pozvati svi kandidati koji su zadovoljili u drugoj fazi testiranja. Svi kandidati koji je dijele 10. mjesto nakon provedenog testiranja u prvoj i drugoj fazi pozvat će se na razgovor (intervju).

Komisija u razgovoru (intervju) s kandidatima/kinjama utvrđuje znanja, sposobnosti i vještine, interese, profesionalne ciljeve i motivaciju kandidata/kinja za rad u državnoj službi te rezultate ostvarene u njihovu dosadašnjem radu.

Rezultati razgovora (intervjua) vrednuju se bodovima od 0 do 10. Smatra se da je kandidat/kinja zadovoljio na intervjuu ako je dobio najmanje 5 bodova.

Nakon provedenog razgovora (intervjua) Komisija utvrđuje rang-listu kandidata prema ukupnom broju bodova ostvarenih na testiranju i razgovoru (intervjuu).

**PRAVILA TESTIRANJA**

Po dolasku na provjeru znanja od kandidata/kinja će biti zatraženo predočenje odgovarajuće identifikacijske isprave radi utvrđivanja identiteta.

Po utvrđivanju identiteta, kandidatima/kinjama će biti podijeljena pitanja.

Za vrijeme provjere znanja i sposobnosti nije dopušteno:

* koristiti se bilo kakvom literaturom odnosno bilješkama;
* koristiti mobitel ili druga komunikacijska sredstva;
* napuštati prostoriju u kojoj se provjera odvija;
* razgovarati s ostalim kandidatima/kinjama, niti na bilo koji način remetiti koncentraciju kandidata/kinja.

Ukoliko pojedini kandidat/kinja prekrši naprijed navedena pravila bit će udaljen s provjere znanja, a njegov/njezin rezultat Komisija neće priznati niti ocjenjivati.